Meng Hongwei

Meng Hongwei (; født november 1953) er en kinesisk politiker, politimann og tidligere president for Interpol (The International Criminal Police Organization).

Biografi
Meng ble født i Harbin, Heilongjiang i Kina i november 1953. Han ble uteksaminert fra Pekinguniversitetet, hvor han studerte jus.

Meng var viseminister for offentlig sikkerhet  og leder for den kinesiske kystvakten (2013–2017). 18. mars 2013 ble han utnevnt til viseleder for Kinas statlige oseaniske administrasjon.

10. november 2016 ble han valgt til president for Interpol. I oktober 2018 meldte hans kone ham for savnet, etter en reise til Kina. 7. oktober kunngjorde Interpol at Hongwei ville fratre stillingen som president for Interpol, med umiddelbar virkning. Det framkom også at han var under etterforskning av kinesiske myndigheter, uklart for hvilket lovbrudd.

I 2020 ble han dømt til 13 års fengsel for korrupsjon.

Referanser

Eksterne lenker 
 
  

Personer fra Harbin
Kinesiske politikere
Politiledere
Medlemmer av Kinas kommunistparti
Kinesere dømt for forbrytelser
Personer dømt for økonomisk kriminalitet